**Zápisnica z I. kola „Súťaže architektonických návrhov na stálu expozíciu VSG“**

**Zverejnenie výzvy:** Výzva s kompletnými podkladmi bola zverejnená na webovom sídle verejného obstarávateľa: <https://vsg.sk/vychodoslovenska-galeria-vyhlasuje-projektovu-architektonicku-sutaz/>, dňa 30. 5. 2022

**Propagácia výzvy:** sociálne siete vyhlasovateľa, architektonické médiá, Slovenská komora architektov, a i.

Do uvedeného záverečného termínu dňa 24. 6. 2022 do 15: 00 hod. predložili súťažné návrhy 13 uchádzači.

**Termín konania:** 30. 6. 2022 so začiatkom o 13: 00 hod sa konalo online zasadnutie výberovej komisie.

**Prítomní hlasujúci členovia výberovej komisie:**

Ing. arch. Jana Štofan Styková

Ing. arch. Tomáš Boroš

Mgr. art. Tomáš Džadoň

Mgr. art. Dorota Kenderová, ArtD.

Štefánia Ďuricová, M. A.

**Prítomní nehlasujúci účastníci zasadnutia výberovej komisie:**

PhDr. Miroslav Kleban – náhradník poroty

Ing. arch. Andrej Olah – náhradník poroty

Mgr. Valér Bakajsa – sekretár súťaže

Komisia si spomedzi seba zvolila predsedníčku, ktorou sa stala Ing. arch. Jana Štofan Styková.

Komisia následne skontrolovala splnenie všetkých podmienok pre účasť v súťaži zo strany záujemcov. Komisia skonštatovala, že všetci trinásti záujemcovia splnili všetky podmienky pre účasť v súťaži a predložili požadované podklady:

* Identifikácia účastníka a autorov
* Čestné vyhlásenie
* Zloženie riešiteľského tímu
* Portfólio referenčných projektov

Komisia zostavila poradie 3 uchádzačov postupujúcich do 2. kola súťaže na základe posúdenia nimi predložených podkladov. Porota posudzovala architektonické kvality predložených referencií a relevantnosť referencií vo vzťahu k predmetu súťažného zadania.

**Vybraní uchádzači postupujúci do 2. kola súťaže:**

**- Liška spol s. r. o**

**- Studio COSMO**

**- Zerozero**

Komisia vyhlasuje, že v súvislosti s touto súťažou spĺňa podmienku nezaujatosti vo vzťahu k potenciálnym dodávateľom diela a potvrdzuje, že uvedené údaje sú pravdivé a doručené súťažné návrhy obsahovali všetky požadované doklady.

Na záver zasadnutia sa porota v súvislosti s 2. kolom súťaže jednohlasne uzniesla, že postupujúci uchádzači môžu svoje prípadné doplňujúce otázky k spracovaniu návrhu expozície posielať mailom na sutaz@vsg.sk. Sekretár súťaže bude účastníkov o tejto možnosti informovať písomne prostredníctvom mailu, následne otázky spolu s odpoveďami zo strany vyhlasovateľa súťaže pošle všetkým uchádzačom, aby bol zachovaný princíp transparentnosti.

Súhlas so znením zápisnice komisia potvrdzuje prostredníctvom emailu.

Zapísal: Mgr. Valér Bakajsa, v Košiciach dňa 30. 6. 2022